Hooviala planeeringu kirjeldus

Kivistiku kinnistu hooviala planeering on tingitud hooviala inventari korrapäratust paiknemisest.

Võrkpalliväljak, mis on keset planeerigu ala, tekitab probleeme ürituste korraldamisel ja ei võimalda rajada ehitisi. Osa hoovist on kaetud maaküttekontuuriga ja sinna peale ei ole võimalik rajada ehitisi. Hooviala ratsionaalsemaks kasutuseks on otstarbekas rajada võrkpalliväljak maaküttekontuuri kohale ja vabastada sellega ülejäänud hooviala nii ürituste korraldamiseks kui ka ehitiste rajamiseks.

Hoovialale on planeeritud rajada lehtla/grillkoda, mis pakuks võimalust istuda päikese kui ka vihma eest varjus ja eelkõige tegeleda seltskondlike tegevustega. Lehtla/grillkoda võimaldab ka ürituste ajal pakkuda varjualust inimestele kui ka näiteks kauplejatele. Samuti ürituse korraldusstaabile, mis oleks kindel markeeritud koht info edastamiseks, vahendamiseks. Lehtla varjualusele rajatakse elektriühendus valgustuse saamiseks ja lisaks vooluvõtuvõimalus, kui seal korraldatakse üritusi. Lehtla alus ja lähiümbrus kaetakse kivisillutisega.

Ümbertõstetava võrkpalliplatsi alus uues asukohas teostatakse väljakaeve ca 30 - 40 cm, väljakaeve asukohta kanditakse ümber vana platsi liiv ja pealiskihi liiv uuendatakse. Kivisillutisala, kui ka uue võrkpalliplatsi väljakaevatud pinnas, tõstetakse vana võrkpalliplatsi kaevikusse ja pealiskihis kasutatakse uut musta mulda. Mullaga teostatakse tööde lõpus kogu platsi heakord - täidetakse tekkinud uued ja vanad rööpad ning tehakse murukülv.

Rajatav mänguväljak on eelkõige planeeritud teenindama külakogukonna 3-10 aastaseid lapsi. Mänguväljaku asukoht on valitud selliselt, et lastevanematel oleks võimalikult hea ülevaade mänguväljaku üle, lapsi saab jälgida seltsimaja hoone terrassilt või vabaaja väljakult. Praegu puudub Meeri külas koht, kus saaksid 3-10 aastased lapsed koos mängida. Rahvastikuregistri järgi Meeri külas elavatele 3-10 aastastele lastele tuleb liita ka lapsed, kes tuuakse suveks ja koolivaheaegadeks vanavanematele hoida. Ka nemad vajavad vabaaja veetmise võimalusena mänguala, kuna vanavanematel pole kodus lastelastele mõeldud kvaliteetsed mängukeskkonda alati ehk pakkuda.

Terrass/lava on mõeldud vabaajaveetmise võimalusena, millel saab istuda terrassi ees olevatel astmetel, mis oma kujult ja kõrguselt on kasutatavad istmetena. Saab istuda ka terrassil, kuhu on paigaldatud toolid, lauad ja tuulevaikseks teeb terrassi kahele küljele paigaldatav tuuletõke. Samas on ürituste ja esinemiste ajal 70 cm kõrgune lava nii esinejatele kui ürituste läbiviijatele vajalik. Lavale rajatakse ka püsivoolu võimalus, siis ei pea enam heli ja valgustuse jaoks eraldi elektrikaableid rentima. Terrass/lava vooluvõtukeskus asub lavaga koos ehitatava tööriistakuuris, kus saab hoidma hakata istepinke, laudu ja muud inventari, mis on ürituste läbiviimiseks vajalik.

Ruumi planeeringul on arvestatud vana ajaloolise saviaida asukohaga (praegune võrkpalliplats), kuhu on plaan ja soov rajada/taastada kultuuriait. Kultuuriaidas saab korraldada iseseisvaid kultuuriüritusi ja külarahva pidusid nii suletud ruumis kui avatud ruumis, tehes suured aidauksed lahti. Aida planeerimisel arvestatakse, et ait oleks avatud ustega ühtne nii lava, lehtla ja laste mängualaga.